Mutasjon N439K

N439K er en mutert variant av SARS-CoV-2, viruset som fører til Covid-19.

Beskrivelse
Mutasjonen ble første gang oppdaget våren 2020 i Skottland der den antas å ha oppstått. Mutasjonen forsvant under nedstengningen av landet. Deretter ble den påtruffet i Romania, Norge (Trondheim), Sveits, Irland, Belgia, Tyskland og Storbritannia. Virusvarianten er ikke samme mutasjon som Cluster 5-mutasjonen som levde i mink i Danmark og har ingen koblinger til VOC-202012/01. Forskere tror at denne mutasjonen kan være mer smittsom enn den varianten som først ble oppdaget (kalt sekvens WIV04/2019) i Wuhan i Kina i desember 2019. Forskere tror også at denne varianten kan føre til at de utviklede vaksiner kan ha redusert effekt om en syk har blitt smittet av den.

Denne mutasjonen og andre viser at spike-proteinet kan forandres uten å ødelegge virusets evne til å spre seg videre. Forskere har også vist at denne mutasjon er immun mot i det minste ett slags antistoff som smittede mennesker kan produsere.

En dansk studie analyserte 1624 prøvetester med denne mutasjon mellom den 8. august og den 6. desember 2020, primært rundt København og i Sydjylland, og denne mutasjon stod for om lag to prosent av de analyserte prøvene siden midten av november. 

Det skulle ifølge tall fra databasen Gisaid ha vært fire bekreftede tilfeller i Sverige med denne mutasjonen.

Se også 
 Variant 501.V2 — en mutasjon av SARS-CoV-2 som ble oppdaget i Sør-Afrika.
 Cluster 5 — en mutasjon av SARS-CoV-2 som ble oppdaget hos mink i Danmark
 VOC-202012/01 — en mutasjon av SARS-CoV-2 som ble oppdaget i England.
 Lineage P.1 - en mutasjon av SARS-CoV-2 som ble oppdaget i Japan hos innreisende fra Brasil.

Referanser 

Missensemutasjoner i SARS-CoV-2‎
Varianter av SARS-CoV-2